இயக்குனர் பாலாவின் ஏழாவது படம், முதன் முறையாக குருவின் இயக்கத்தில் சிஷ்யன் சசிகுமார் நடிக்கும் படம், இளையராஜாவின் ஆயிரமாவது படம் போன்ற பீத்தல்களுடன் திரைக்கு வந்த தாரை தப்பட்டை படத்தின் ஆரம்பம், உண்மையிலேயே அட்டகாசம். அதிலும் கதாநாயகனின் அறிமுக இசையிலும் "வதன வதன வடிவேலனே" என்ற முதல் பாடலிலும் இளையராஜா தமிழ் இசையின் தனித்துவத்தை மிளிரவைக்க, நம்மையறியாமல் கால்கள் தாளம் போடும்.